ମୁମ୍ବଇଃ ବଲିଉଡ଼ ଅଭିନେତା ଅଜୟ ଦେବଗନ ଅଭିନୀତ ଆଗାମୀ ଚଳଚ୍ଚିତ୍ର 'ଭୁଜ୍ଃ ଦି ପ୍ରାଇଡ଼୍ ଅଫ୍ ଇଣ୍ଡିଆ'ରୁ ସୋନାକ୍ଷୀ ସିହ୍ନାଙ୍କ ଲୁକ୍ ସାମ୍ନାକୁ ଆସିଛି। ଶୁକ୍ରବାର ଅଭିନେତ୍ରୀ ନିଜେ ସାମାଜିକ ଗଣମାଧ୍ୟମରେ ଏହି ପୋଷ୍ଟର ଶେୟାର କରିଛନ୍ତି। ଏଥିରେ ସୋନାକ୍ଷୀଙ୍କୁ କିଛି ଭିନ୍ନ ଅବତାରରେ ଦେଖିବାକୁ ମିଳିଛି।
ସୋନାକ୍ଷୀ ଜଣେ ଗୁଜରାତି ମହିଳାଙ୍କ ଭୂମିକାରେ ଅବତ୍ତୀର୍ଣ୍ଣ। ଭିନ୍ନ ଧରଣର ପୋଷାକ ସହ ଶରୀରରେ ଅନେକ ପାରମ୍ପରିକ ଟାଟୁ କରି ସାହସିକତାର ସହ ଚାଲୁଥିବାର ନଜର ଆସିଛନ୍ତି। ଅଜୟ ଓ ସେନାକ୍ଷୀଙ୍କ ବ୍ୟତୀତ ଏହି ଚଳଚ୍ଚିତ୍ରରେ ସଞ୍ଜୟ ଦତ୍ତ, ଶରଦ କେଲକର, ନୋରା ଫତେହି ମଧ୍ୟ ନଜର ଆସିବେ। ଏହି ଫିଲ୍ମ ଡିଜ୍ନୀ ପ୍ଲସ୍ ହଟଷ୍ଟାରରେ ରିଲିଜ ହେବ।
